《雪后出长安门见西山甚近》
明代·袁宗道

雪后天街绝点尘，西山一秣白于银。云边蹬道层层出，马首峰峦叠叠真。

瑶岛分明连绛阙，玉龙夭矫贴青旻。却怜往岁曾游处，十里桃花覆角巾。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。